სპაზმი
სპაზმი (ბერძ. σπασμός — კრუნჩხვა < σπάω — ვქაჩავ, ვწევ) — კუნთების ან კუნთების ჯგუფის უნებლიე ტონური შეკუმშვა (კრუნჩხვა). განარჩევენ განივზოლიანი (ჩონჩხის) კუნთების (მაგ., ზოგიერთი დამბლის დროს), გლუვი კუნთების — სისხლძარღვთა კედლის (ანგიოსპაზმი; მაგ., სტენოკარდიის დროს), ბრონქების (ბრონქული ასთმა), საყლაპავის (კარდიოსპაზმი), ქუთუთოს (ბლეფაროსპაზმი), ნაწლავისა და სხვა სპაზმებს. ჩონჩხის კუნთების სპაზმი აძნელებს მოძრაობას, გლუვი კუნთების სპაზმის შედეგად კი ირღვევა ორგანოს სხვადასხვა ფუნქცია.